Omiaruhje-kollektiivin teos, Omia ruhje, rakentaa tanssin, sirkuksen ja lavarunouden keinoin kuvauksen ihmisenä olemisen iloista ja vastoinkäymisistä.
Omiaruhje-kollektivets verk, Omia ruhje, bygger genom dans, cirkus och scenpoesi en beskrivning av glädjen av och motgångarna i att vara människa.
Omiaruhje collective’s Omia ruhje creates a description of the joys and hardships of being a human by means of dance, circus and spoken word.
Omiaruhje-kollektiivin teos, Omia ruhje, rakentaa tanssin, sirkuksen ja lavarunouden keinoin kuvauksen ihmisenä olemisen iloista ja vastoinkäymisistä. Kollektiivin taiteilijat luovat tunnelmallisen kokoelman hetkiä ihmisenä olemisen iloista ja ahdistuksista ammentaen inspiraatiota kohtaamistaan odotuksista ja vastoinkäymisistä. Esityksessä ruhjeet ja tunteenpurkaukset muovautuvat synkkyyttä vaalien eteenpäin työntäväksi voimaksi, kun taiteilijat kyseenalaistavat omaksumiaan rooleja ja olemisen tapoja pehmeyden, rohkeuden ja leikin avulla. Kuka keksi säännöt ja kuinka niitä muutetaan? Omiaruhje-kollektiivi yhdistää osaamisensa ja kiinnostuksen kohteensa jakaen yhteisen tavoitteen: luoda voimakkaita, fyysisiä ja visuaalisia teoksia, jotka kurkottavat genrerajojen yli. Työryhmä: Teoksen konsepti ja toteutus: Omiaruhje-kollektiivi – Emilia Ahopelto, Milla Kurronen, Ines Masanti, Meri Salmela Esiintyjät: tanssitaiteilija Emilia Ahopelto, sirkustaiteilija Milla Kurronen, visuaalinen suunnittelija Ines Masanti, tanssitaiteilija Meri Salmela Äänisuunnittelu: Emilia Ahopelto Visuaalinen suunnittelu ja toteutus: Ines Masanti Puvustus: Hanna Laiho Tukijat: Cirko - Uuden Sirkuksen Keskus, Centre de Création Les Joncailles, Tanssiteatteri Hurjaruuth, Vanhan Kaivoksen Residenssi, Taidetehtaan Tanssikoulu, NÄYTTÄMÖ, Taiteen edistämiskeskus Kesto: 60 min Ikäsuositus: 12+ Esitys sisältää välkkyviä valoja, savukoneen käyttöä sekä voimakasta kielenkäyttöä Kieli: teos sisältää suomen- ja englannin kieltä sekä sanattomia osuuksia. Esityksissä on tekstejä suomeksi ja englanniksi. Torstain 18.1. ja lauantain 20.1. esitykset kuvailutulkataan näkörajoitteisille suomen kielellä. Liput: 15 € / 6 € osoitteesta lippu.fi. Avustaja tai tulkki ilmaiseksi. Voit pyytää esitykseen mukaasi kulttuurikaverin, jonka seurassa maksat lipusta 5 € ja kulttuurikaveri pääsee esitykseen ilmaiseksi. Lue lisää kulttuurikavereista täältä. Kulttuurikaverilippujen varaukset sähköpostitse Caisan vahtimestarille: caisa.vahtimestari@hel.fi.